text: 02/26/2020 02:42:42 PM
  Persones amb malaltia mental il·lustren el calendari municipal de 2011
  L'Ajuntament dedica el calendari de 2011 a la salut mental. Els dibuixos que il·lustren l'edició d'enguany són obra de pacients de l'Àrea de Rehabilitació dels Complex Assistencial en Salut Mental Benito Menni.
  Al calendari municipal, editat en format de sobretaula, hi apareixen dotze dibuixos i aquarel·les, un per mes. S'han seleccionat d'entre molts altres fets com a treball terapèutic per persones amb malaltia mental.
  L'edició és una nova acció vinculada a l'aposta estratègica de Sant Boi per esdevenir una referència en l'àmbit de la salut mental i per passar de ser "el poble dels bojos" a ser "la ciutat de la salut mental". També és un pas més en el camí cap a la inclusió social de les persones amb malaltia mental.
  El nou calendari s'ha repartit de forma gratuïta a l'estand municipal del 6 al 8 de desembre, durant la Fira de la Puríssima. A partir d'ara, es pot trobar a l'Oficina Municipal d'Atenció al Públic (OMAP) i als casals de barri.